**Statutter for PM orientering**

1. **Generelle bestemmelser**

**1.1** **Deltagelse**

 De som oppfyller betingelsene i lovens § 17, kan delta.

**1.2 Øvelser**

 1. dag: Orientering kvinner/menn, "kort" langdistanse.

 2. dag: Orientering kvinner/menn, sprint/mellomdistanse.

**1.3 Konkurranseregler**

 Med unntak av de spesielle regler som er fastsatt nedenfor, følges Norges Orienteringsforbunds konkurranseregler.

**1.4 Helsebestemmelser**

 Helsemessig er deltakerne underlagt Norges Idrettsforbunds bestemmelser.

**1.5 Løpsantrekk**

Deltakerne skal ha et løpsantrekk som dekker hele kroppen, unntatt hode, hals, armer og hender. Dette gjelder ikke sprint. Norges Orienteringsforbunds bestemmelser gjelder.

**1.6 Klasseinndeling. (Samme klasseinndeling for kvinner og menn)**

 **Herrer Damer**

 Klasse 1: 19 - 34 år Lang løype Kort løype

 Klasse 1B: 19 og eldre (nybegynnere) C-løype C-løype

 Klasse 2: 35 - 39 år Lang løype Kort løype

 Klasse 3: 40 - 44 år Lang løype Kort løype

 Klasse 4: 45 – 49 år Lang løype Kort løype

 Klasse 5: 50 – 54 år Lang løype Kort løype

 Klasse 6: 55 – 59 år Kort løype Kort løype

 Klasse 7: 60 – 64 år Kort løype Kort løype

 Klasse 8: over 65 år Kort løype Kort løype.

 Alderen regnes pr. 31.12. Dvs. man starter i den klassen man fyller i løpet av året.

**1.7 Startrekkefølge**

Startrekkefølgen avgjøres ved trekning. Deltakere i ulike løyper kan starte samtidig. Det skal være to minutters startintervall i samme løype.

**1.8 Kontrollør**

 Arrangør plikter å oppnevne kontrollør for løypene i begge disipliner.

**2. Spesielle regler for orientering 1. dag, "kort" langdistanse**

 Veiledende vinnertider.

 Lang løype: Ca. 60 minutter.

 Kort løype: Ca. 50 minutter.

 D/H 1B: Ca. 30 minutter

* 1. **Spesielle regler for orientering 2. dag, sprint/mellom**

Veiledende vinnertider mellomdistanse

Lang løype: Ca. 40 minutter

Kort løype: Ca. 30 minutter

D/H 1B: Ca. 20 minutter

**2.2 Veiledende vinnertider sprint**

Felles løype: Ca. 20 minutter

D/H 1B: Ca. 15 minutter

* + 1. **Kommentarer orientering 2. dag**

Arrangøren avgjør selv om det blir sprint eller mellomdistanse, avhengig av tilgang på egnede kart og områder for disse øvelsene. Sprint er førstevalget hvis det er muligheter for begge typer øvelser. Det kan lages en felles sprintløype, men det skal da være to minutters startintervall mellom hver deltager av samme kjønn.

**3. Premiering**

 Det deles ut medaljer til de tre beste i hver øvelse for dame og herrer, forutsatt at fire eller flere utøvere deltok i øvelsen. Dersom det deltok færre enn fire deltakere i en øvelse, følges reglene i ”Politimesterskap – alminnelige bestemmelser” pkt. 6.

**3.1** Innen hver klasse og øvelse premieres minst 1/3 av de startende.

Arrangøren kan alternativt velge en løsning med å gi en premie til alle startende i mesterskapet totalt sett.

Arrangøren kan også velge en kombinasjon av de to løsninger.

Premienes verdi bør stå i et rimelig forhold til innkomne startkontingenter.

**3.2** **Vandrepremier:** Det settes opp en vandrepokal til beste herre- og dameløper i mesterskapet (i lengste løype). Dersom en utøver vinner denne 3 ganger, vinnes pokalen til odel og eie. Beste løper er den løper med lavest plass-siffer sammenlagt for begge dager. Dersom to løpere oppnår samme siffer, er det løperen med best sammenlagt tid som er vinner. Er det fremdeles likt vil den med beste plassering 1. dag være vinner sammenlagt.

**4.** **Jury**

**4.1** Det oppnevnes en jury på tre medlemmer for mesterskapet. Juryen skal bestå av en representant fra NPI (juryformann), en erfaren deltaker og en representant fra arrangøren.

**4.2** Juryen skal avgjøre protester og tvister som oppstår i forbindelse med avviklingen av mesterskapet.

**4.3** Saker kan bringes inn for juryen til avgjørelse enten av arrangøren, deltakeren eller av representanter for lag eller forbund. Protester mot deltaker eller arrangement må inngis skriftlig så snart som mulig og senest en time etter at den offisielle resultatliste foreligger.

**4.4** Protester og tvister avgjøres på stedet. Juryens dom er endelig. Avgjørelsen meddeles partene omgående og skriftlig. Ved protester skal juryens kjennelse være enten ”Protesten avvises” eller ”Protesten tas til følge med dette resultat:….”.

**5. Forsikring**

 Norges Politiidrettsforbund har ingen forsikringsordning for sine idrettskonkurranser.

 Den enkelte utøver må selv ordne med egen forsikring.

6.

*Revidert og godkjent av NPIs styre …………. 2018.*